17.11.2022
SK
Úradný vestník Európskej únie
C 437 A/7
viii) ergonomika; ix) humánna medicína a zdravie (pracovné lekárstvo, ošetrovateľská starostlivosť, paramedicína, fyzioterapia, kineziológia, osteopatia).
c) Špecializovaná odborná príprava uvedená v oddiele 3.3.3 písm.
a) sa zohľadní, ak predstavuje aspoň 136 hodín kumulovanej odbornej prípravy a priamo súvisí s odborom 3.
Napríklad: poradca v oblasti prevencie alebo určený pracovník v otázkach bezpečnosti, ergonómie alebo psychosociálnych rizík; koordinátor ochrany pred žiarením alebo bezpečnosti atď.
Na účely tohto oddielu zodpovedá jeden deň ôsmim hodinám odbornej prípravy.
d) Odborná prax uvedená v oddiele 3.3.3 písm.
a) bodoch i) až vi) sa považuje za relevantnú, ak priamo súvisí s náplňou práce v odbore 3, ktorá je uvedená v prílohe I k tomuto oznámeniu, a bola získaná v jednej alebo viacerých z týchto oblastí: i) bezpečnosť a ochrana zdravia pri práci alebo hygiena pri práci; ii) stavebný dozor budov, správa zariadení alebo koordinácia prác; iii) požiarne inžinierstvo alebo riadenie bezpečnosti; iv) ergonomika; v) dobré životné podmienky a psychosociálne riziká; vi) operačné prostredie (vedecké laboratóriá, testovacie zariadenia atď.); vii) systémy riadenia bezpečnosti a ochrany zdravia; viii) posudzovanie rizík na pracovisku. 4.
AKO BUDE PREBIEHAŤ VÝBEROVÉ KONANIE?
4.1.
Prehľad postupov výberového konania Toto výberové konanie bude prebiehať v týchto fázach: — podanie prihlášky (pozri oddiel 4.3.1), — predbežný výber: testy uvažovania (pozri oddiel 4.3.2), — kontrola splnenia podmienok (pozri oddiel 4.3.3), — hodnotiace centrum (pozri oddiel 4.3.4): i) dva testy na hodnotenie všeobecných schopností: prípadová štúdia a pohovor s dôrazom na schopnosti riešiť rôzne situácie; ii) jeden test zameraný na posúdenie schopností v danom odbore: pohovor s dôrazom na odbor; — kontrola dokladov a zostavenie rezervných zoznamov (pozri oddiel 4.3.5).
Spôsob absolvovania testov (na diaľku/prezenčne), ako aj ďalšie nevyhnutné podrobnosti a pokyny budú uvedené v pozvánkach na testy.
Ak sa testy konajú prezenčne, úrad EPSO zabezpečí, aby podmienky, za ktorých uchádzači tieto testy absolvujú, boli v súlade s odporúčaniami stanovenými príslušnými orgánmi verejného zdravia (Európske centrum pre prevenciu a kontrolu chorôb alebo iné medzinárodné, európske a vnútroštátne orgány).
Na testy uvažovania a prípadovú štúdiu si uchádzači musia rezervovať termín podľa pokynov, ktoré im zašle úrad EPSO.
Úrad EPSO zvyčajne ponúkne na testy uvažovania viacero dátumov a na prípadovú štúdiu jeden dátum, počas ktorých môžu uchádzači tieto testy absolvovať.
Obdobie na rezervovanie termínu testov a ich absolvovanie je obmedzené.